b'\n_START_ARTICLE_\nNiilo Kauppi\n_START_SECTION_\nUra\n_START_PARAGRAPH_\nKauppi kirjoitti ylioppilaaksi Henlsingin ranskalais-suomalaisessa yhteiskoulussa (1978). Opiskeltuaan kansainv\xc3\xa4list\xc3\xa4 oikeutta ja oikeushistoriaa Pariisi II \xe2\x80\x93yliopistossa (1979-80), Kauppi siirtyi opiskelemaan Helsingin yliopistoon (HY) valtio-oppia Ilkka Heiskasen johdolla ja k\xc3\xa4yt\xc3\xa4nn\xc3\xb6llist\xc3\xa4 filosofiaa (1981-86). V\xc3\xa4it\xc3\xb6skirjaansa varten h\xc3\xa4n opiskeli Pierre Bourdieun ohjauksessa Ecole des hautes \xc3\xa9tudes en sciences sociales (EHESS) \xe2\x80\x93 yliopistossa Pariisissa (1986-90). V\xc3\xa4itelty\xc3\xa4\xc3\xa4n Helsingin yliopistossa vuonna 1991 (co-tutelle HY/EHESS) Kauppi toimi nuorempana ja vanhempana tutkijana Suomen Akatemiassa m\xc3\xa4\xc3\xa4r\xc3\xa4npaikkanaan Helsingin yliopisto ennen siirtymist\xc3\xa4\xc3\xa4n vuonna 2005 tutkimusprofessoriksi CNRS:\xc3\xa4\xc3\xa4n ja Sciences Po Strasbourgiin. Kauppi on valtio-opin dosentti Jyv\xc3\xa4skyl\xc3\xa4n yliopistossa (1995-) ja Helsingin yliopistossa (1998-)._NEWLINE_Strasbourgissa Kauppi toimi Centre europ\xc3\xa9en de sociologie politiquen apulaisjohtajana (2007-12). H\xc3\xa4n oli vastuussa kahdesta maisteriohjelmasta, Science politique de l\xe2\x80\x99Europe (2006-07) ja European Politics/Politique europ\xc3\xa9enne (2007-10). Kauppi on entinen Valtiotieteellisen Yhdistyksen puheenjohtaja (2002-03) ja European Consortium for Political Researchin (ECPR)  varapuheenjohtaja (2012-15). H\xc3\xa4n on ECPR:n poliittisen sosiologian pysyv\xc3\xa4n ryhm\xc3\xa4n perustaja ja puheenjohtaja (2010-18) . Kauppi on saanut lukuisia tutkimusm\xc3\xa4\xc3\xa4r\xc3\xa4rahoja ja stipendej\xc3\xa4 (mm. ASLA-Fulbright, Euroopan tiedes\xc3\xa4\xc3\xa4ti\xc3\xb6) sek\xc3\xa4 johtanut tutkimushankkeita Suomessa ja Ranskassa. H\xc3\xa4n on akateemisten kirjasarjojen (mm. Palgrave Series in European Political Sociology ja Vergleichende Politikwissenschaft) ja julkaisujen (mm. The Oxford Research Encyclopedia of Politics) toimitusneuvostojen j\xc3\xa4sen. _NEWLINE_Kauppi on ollut vierailevana tutkijana ja professorina  useassa korkeakoulussa Euroopassa ja Yhdysvalloissa, EHESS (1989, 1996, 1999), Maison des sciences de l\xe2\x80\x99Homme (Pariisi) (1989), Indiana University (Bloomington) (1991-95), Harvard University (Minda de Gunzburg Center for European Studies) (1999-2000, 2002-03) , Universit\xc3\xa9 Robert Schuman, Strasbourg (2004), Tallinn University of Technology (2005), Universit\xc3\xa9 de Lausanne (2008-16) , Universit\xc3\xa9 du Luxembourg (2011-), University of Strasbourg Institute for Advanced Studies (USIAS) (2014-16), Sciences Po Lyon (2018) ja Boston University (2019). _NEWLINE_Vuonna 1997 Kauppi perusti Jari Ehrnroothin kanssa kulttuuriyhdistys Helsinki Forumin, jolle my\xc3\xb6nnettiin vuonna 2002 YLE:n Valopilkku palkinto itsen\xc3\xa4isest\xc3\xa4 ja omap\xc3\xa4isest\xc3\xa4 ajattelusta ja oleellisten yhteiskunnallisten kysymysten taitavasta esitt\xc3\xa4misest\xc3\xa4 totutusta poikkeavalla tavalla. Helsinki Forum lakkautettiin vuonna 2005.'